’n Waterlek in die Moot wat ’n inwoner genoodsaak het om sementblokke te gebruik om te keer dat die water in haar erf loop, is uiteindelik herstel, ná drie weke.
Sy sê in die sewe jaar wat hulle in die area woon, is dit die vierde agtereenvolgende jaar wat die pyp bars.
“In die drie weke wat ons moes wag vir die pyp om herstel te word, kon ons skaars in ons erf rond beweeg. Dit was regtig ’n groot ongerief gewees.”